S-1428/2022

Mál þetta, sem dómtekið var 29. september sl., er höfðað með ákæru, útgefinni af lögreglustjóranum á höfuðborgarsvæðinu 22. mars 2022, á hendur; „B-kk-þgf S-kk-þgf H-kk-þgf, kt. [...], [...]í Reykjavík, fyrir eftirtalin þjófnaðarbrot framin á árinu 2021 nema annað sé tekið fram, með því að hafa:

1. Laugardaginn 19. júní í verslun Elko, Skógarlind 2, Kópavogi, stolið hlaupahjóli af gerðinni Apollo city og sex ferðahátölurum af gerðinni JBL samtals að verðmæti kr. 153.965.

2. Laugardaginn [17.] júlí í verslun Hagkaups, Smáralind, Kópavogi, stolið tveimur heyrnatólum og tveimur ilmvötnum samtals að verðmæti kr. 34.188.

3. Fimmtudaginn 15. júlí í verslun Sports Direct, Skógarlind 2, Kópavogi, stolið tveimur peysum samtals að verðmæti kr. 35.780.

4. Föstudaginn 23. júlí í verslun Elko, Skógarlind 2, Kópavogi, stolið fimm heyrnatólum af gerðinni JBL samtals að verðmæti kr. 37.475. matvöru samtals að verðmætikr. 14.556.

6. Mánudaginn 14. september í verslun Vodafone, Suðurlandsbraut 8, Reykjavík, stolið Google hátalara að óþekktu verðmæti.

7. Þriðjudaginn [11. maí] í verslun Nettó, Fiskislóð 3, Reykjavík, stolið matvöru samtals að verðmæti kr. 738.

8. Föstudaginn 17. desember í verslun Elko, Skógarlind 2, Kópavogi, stolið þremur heyrnatólum af gerðinni Happy plugs, einum heyrnatólum af gerðinni Sony og tveimur ferðahátölurum af gerðinni JBL samtals að verðmæti kr. 60.950.

9. Þriðjudaginn 11. janúar 2022 í verslun Hagkaups, Smáralind, Kópavogi, stolið snyrtivörum, hnífum, heyrnatólum og matvöru, samtals að verðmæti kr. 46.729.

10. Þriðjudaginn [ 1 3.] janúar 2022 í verslun Hagkaups, Kringlunni, Reykjavík, stolið þremur ilmvötnum samtals að verðmæti kr. 30.997.

Teljast brot þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

Vegna 1. tl. ákæru gerir öryggisdeild Festi hf. þá kröfu f. h. Elko, kt. [...], að ákærða verði gert að greiða Elko, kr. 154.965 auk vaxta samkvæmt 8. gr. laga um vexti og verðtryggingu nr. 38/2001 frá 19.06.21 til 11.11.21 og skv. 9. gr., 1. mgr. 6. gr. sömu laga að liðnum mánuði frá 11.11.21 til greiðsludags. Þá er krafist málskostnaðar fyrir héraðsdómi að mati dómsins eða samkvæmt síðar framlögðum málskostnaðarreikningi komi til málflutnings skv. 176. gr. laga ummeðferð sakamála nr. 88/2008.

Vegna 4. tl. ákæru gerir A hjá öryggisdeild Festi hf. þá kröfu f. h. Elko, kt. [...], að ákærða verði gert að greiða Elko, kr. 37.475 auk vaxta samkvæmt 8. gr. laga um vexti og verðtryggingu nr. 38/2001 frá 23.07.21 til 04.11.21 og skv. 9. gr., 1. mgr. 6. gr. sömu laga að liðnum mánuði frá 04.11.21 til greiðsludags. Þá er krafist málskostnaðar fyrir héraðsdómi að mati dómsins eða samkvæmt síðar framlögðum málskostnaðarreikningi komi til málflutnings skv. 176. gr. laga um meðferð sakamála nr. 88/2008.“

Þann 18. maí 2022 gaf lögreglustjórinn á höfuðborgarsvæðinu út ákæru á hendur ákærða og var meðferð málanna sameinuð, sbr. 1. mgr. 169. gr. laga um meðferð sakamála. Ákærði er þar ákærður „fyrir eftirtalin brot:

1. Líkamsárás, með því að hafa þriðjudaginn 16. júní 2020 innandyra í Gistiskýlinu að [...]í Reykjavík, ráðist að B, kt. [...], með hníf með þeim afleiðingum að [...]hlaut skurð á hægri hendi.

Mál nr. 007-2020-[...]

Telst brot þetta varða við 1. mgr. 217. gr. almennra hegningarlaga nr. 19/1940.

2. Fyrir þjófnað með því að hafa mánudaginn 19. [júlí] 2021 í verslun Elko, Skógarlind 2, Kópavogi, stolið tveimur heyrnartólum og ferðahátalara samtals að verðmæti kr. 22.980.

Mál nr. 007-2021-[...]

Telst brot þetta varða við 244. gr. almennra hegningarlaga nr. 19/1940.

3. Fyrir þjófnað með því að hafa þriðjudaginn 20. júlí 2021 í verslun Elko, Skógarlind 2, Kópavogi, stolið tveimur ferðahátölurum og tveimur heyrnatólum samtals að verðmæti kr. 39.480.

Mál nr. 007-2021— [...]

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

Vegna 2. tl. gerir A, kt. [...] f. h. Elko, kt. [...], kröfu um að kærða verði gert að greiða Elko, kr. 22.980 auk vaxta samkvæmt 8. gr. laga um vexti og verðtryggingu nr. 38/2001 frá 19.07.21 til 25.11.21 og skv. 9. gr., 1. mgr. 6. gr. sömu laga að liðnum mánuði frá 25.11.21 til greiðsludags. Þá er krafist málskostnaðar fyrir héraðsdómi að mati dómsins eða samkvæmt síðar framlögðum málskostnaðarreikning komi til málflutnings í málinu skv. 176. gr. laga um meðferð sakamála nr. 88/2008.

Vegna 3. tl. gerir A, kt. [...] f. h. Elko, kt. [...], kröfu um að kærða verði gert að greiða Elko, kr. 39.480 auk vaxta samkvæmt 8. gr. laga um vexti og verðtryggingu nr. 38/2001 frá 20.07.21 til 25.11.21 og skv. 9. gr., 1. mgr. 6. gr. sömu laga að liðnum mánuði frá 25.11.21 til greiðsludags. Þá er krafist málskostnaðar fyrir héraðsdómi að mati dómsins eða samkvæmt síðar framlögðum málskostnaðarreikning komi til málflutnings í málinu skv. 176. gr. laga um meðferð sakamála nr. 88/2008.“

Málið var þingfest 27. apríl 2022. Dómari tók við meðferð þess 25. maí 2022 en hafði fram að þeim tíma engin afskipti haft af meðferð þess.

Ákærði krefst vægustu refsingar sem lög leyfa.

I Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

II

Ákærði er fæddur í [...]. Samkvæmt framlögðu sakavottorði, dagsettu 17. maí 2022, var ákærða gert að sæta fangelsi í 30 daga, skilorðsbundið til tveggja ára, með dómi héraðsdóms [...] 2021, m. a. fyrir þjófnað. Var dómurinn hegningarauki vegna viðurlagaákvörðunar héraðsdóms, dags. [...]2021, vegna umferðarlagabrota ákærða. Þá var ákærði með dómi héraðsdóms [...] 2011 dæmdur í fimm mánaða fangelsi skilorðsbundið í þrjú ár fyrir rán, sbr. 252. gr. almennra hegningarlaga nr. 19/1940. Að öðru leyti kemur sakarferill ákærða ekki til skoðunar við ákvörðun refsingar nú.

Í máli þessu er ákærði sakfelldur fyrir fjölda þjófnaðarbrota og líkamsárás. Við ákvörðun refsingar ákærða verður litið til skýlausrar játningar hans, sbr. 8. tl. l. mgr. 70. g r. almennra hegningarlaga og 1. og 3. töluliðar sama lagaákvæðis en brot ákærða beindist að lífi og heilsu brotaþola og beitti ákærði við það hættulegu vopni.

Með þeim brotum sem ákærði hefur nú verið sakfelldur fyrir hefur hann rofið skilorð framangreinds dóms frá [...] 2021, utan þeirra brota sem greinir í 7. ákærulið ákæru frá [...] 2022 og 1. ákærulið ákæru frá [...] 2022. Voru þau brot framin áður en dómurinn var kveðinn upp og eru þau hegningarauki vegna dómsins, sbr. 78. g r. almennra hegningarlaga. Verður dómur inntekin n upp og ákærða gerð refsing í einu lagi, sbr. 60. gr. sömu laga. Með hliðsjón af framangreindu, sakarefni þessa máls og 60. og 77. gr. almennra hegningarlaga þykir refsing ákærða hæfilega ákveðin fangelsi í fjóra mánuði, skilorðsbundið eins og í dómsorði greinir.

Í ákærunum er getið um alls fjórar bótakröfur Elko ehf. þar sem krafist er skaðabóta auk vaxta og dráttarvaxta. Ákærði hefur samþykkt kröfurnar. Kröfurnar uppfylla skilyrði 173. gr. laga nr. 88/2008 um meðferð sakamála og eru studdar nægjanlegum gögnum. Verða þær teknar til greina eins og nánar greinir í dómsorði að því undanskildu að fjárhæð kröfu vegna 1. ákæruliðar ákæru frá 22. mars 2022 er lækkuð í 153.965 krónur í samræmi við málsgögn. Ákærða voru kynntar þær bótakröfur sem getið er um í ákæru frá 22. mars 2022 við skýrslutöku hjá lögreglu 18. desember 2021 en bótakröfur samkvæmt ákæru frá 18. maí 2022 þann 15. mars 2022. Verður upphafstími dráttarvaxta miðaður við það þegar mánuður er liðinn fráþeim tíma ákærða. Þar sem bótakrefjandi sótti ekki þing heldur ákæruvaldið fyrir hans hönd verður honum ekki dæmdur málskostnaður úr hendi ákærða eins og krafist er.

Ákærði greiði allan sakarkostnað málsins, þ. m. t. málsvarnarþóknun skipaðs verjanda síns, S-kk-ef A-kk-ef S-kk-ef lögmanns, 550.000 krónur að meðtöldum virðisaukaskatti. Þá greiði ákærði 38.544 krónur í sakarkostnað samkvæmt framlögðu yfirliti ákæruvaldsins.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari.

S-kvk-nf E-kvk-nf K-kvk-nf héraðsdómari kveður upp dóm þennan.

DÓMSORÐ:

Ákærði, B-kk-nf S-kk-nf H-kk-nf, sæti fangelsi í fjóra mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði Elko ehf., 153.965 krónur ásamt vöxtum samkvæmt 1. mgr. 8. gr. laga nr. 38/2001 frá 19. júní 2021 til 18. janúar 2022 en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærði greiði Elko ehf., 37.475 krónur ásamt vöxtum samkvæmt 1. mgr. 8. gr. laga nr. 38/2001 frá 23. júlí 2021 til 18. janúar 2022 en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærði greiði Elko ehf., 22.980 krónur ásamt vöxtum samkvæmt 1. mgr. 8. gr. laga nr. 38/2001 frá 19. júlí 2021 til 15. apríl 2022 en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærði greiði Elko ehf., 39.480 krónur ásamt vöxtum samkvæmt 1. mgr. 8. gr. laga nr. 38/2001 frá 20. júlí 2021 til 15. apríl 2022 en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef lögmanns, 550.000 krónur og 38.544 krónur í sakarkostnað.

S-kvk-nf E-kvk-nf K-kvk-nf (sign)